Document ID: /roh_data/filtered/fineweb-2-filterrobots_roh.jsonl.gz/39189

In gea a l’iniziativa fiss tenor la ministra da giustia e polizia in «brexit» svizzer. L’iniziativa saja il mument ina da las pli impurtantas fatschentas da ses departament, di Karin Keller-Sutter.
Segirezza sco prioritad
Ma era la segirezza en Svizra en connex cun ils dschihadists saja ina prioritad. Questa problematica saja colliada cun dumondas che stoppian vegnir scleridas, sco per exempel la prevenziun, la surveglianza ed ils chastis.
Actualmain lascha Keller-Sutter examinar, ensemen cun ils chantuns, mesiras che permettan da tegnair en arrest terrorists che han gia sesì giu lur chasti ma che èn anc adina in privel. Plinavant duai la Svizra pudair retrair il dretg burgais svizzer als terrorists che èn burgais dubels.
RR novitads 17:00